વિધાનસભા ગૃહની આજની કાર્યવાહીમાંથી કોંગ્રેસ પક્ષના સભ્યોને બાકાત કર્યા બાદ પત્રકાર પરિષદને સંબોધતાં ગુજરાત વિધાનસભા વિરોધપક્ષના નેતા શંકરસિંહ વાઘેલા એ જણાવ્યું હતું કે, "ર૦મી તારીખથી ગુજરાત સરકારનું બજેટ સત્ર મળવાનું હતું, તેમાં મહત્ત્વના મુદ્દાઓની ચર્ચા થાય અને તેમાંય સવિશેષ ગુજરાતમાં ચર્ચાઈ રહ્યો છે તે કચ્છનો નલિયા દુષ્કર્મકાંડ, તેની ચર્ચા થાય એ અમારો મુદ્દો હતો. નલિયા દુષ્કર્મકાંડમાં યુવતીઓને ભાજપ નું આઈકાર્ડ આપી, ભાજપના આગેવાનો, પદાધિકારીઓએ બળાત્કાર, યૌન શોષણ કર્યું છે, તે બાબતને ધ્યાનમાં રાખી તેની યોગ્ય તપાસ થાય એવા હેતુથી આ રેલીનું આયોજન કરવામાં આવ્યું હતું."